CELEX: 62016TN0153
Language: el
Date: 2016-04-08 00:00:00
Title: Υπόθεση T-153/16: Προσφυγή της 8ης Απριλίου 2016 — Acerga κατά Συμβουλίου

6.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/28
            
         Προσφυγή της 8ης Απριλίου 2016 — Acerga κατά Συμβουλίου
   (Υπόθεση T-153/16)
   (2016/C 200/40)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Asociación de armadores de cerco de Galicia (Acerga) (Sada, Ισπανία) (εκπρόσωπος: B. Huarte Melgar, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον κανονισμό (ΕΕ) 2016/72 του Συμβουλίου, της 22ας Ιανουαρίου 2016, σχετικά με τον καθορισμό, για το 2016, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα, και για τα ενωσιακά αλιευτικά σκάφη, σε ορισμένα μη ενωσιακά ύδατα, και τον κανονισμό (ΕΕ) 2016/458 του Συμβουλίου, της 30ής Μαρτίου 2016, για την τροποποίηση του κανονισμού (ΕΕ) 2016/72 όσον αφορά ορισμένες αλιευτικές δυνατότητες·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα στα οποία υποβλήθηκε η προσφεύγουσα στην παρούσα διαδικασία.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει πέντε λόγους.
   
               1.
            
            
               Πρώτος λόγος, ο οποίος αφορά παραβίαση της αρχής της σχετικής σταθερότητας.
               Συναφώς, εφαρμόζοντας πάντοτε τις ίδιες ποσοστώσεις κατανομής των αλιευτικών δυνατοτήτων, δεν λαμβάνονται υπόψη οι περιοχές των κρατών μελών που προσχώρησαν στην ΕΟΚ μετά το 1981 των οποίων ο τοπικός πληθυσμός στηρίζεται (και στηριζόταν και τότε) σε μεγάλο βαθμό στην αλιεία. Κατά συνέπεια, ο σκοπός της σχετικής σταθερότητας δεν πληρούται. Επιπλέον, ακόμα και αν γίνει δεκτός ο εν λόγω παράγων της σταθερής κατανομής, οι ως άνω ποσοστώσεις έχουν μεταβληθεί κατά τη διάρκεια του χρόνου, κατά παράβαση επομένως του κριτηρίου της σχετικής σταθερότητας.
            
         
               2.
            
            
               Δεύτερος λόγος, ο οποίος αφορά τη μη συνεκτίμηση του σκοπού δημιουργίας οικονομικών και κοινωνικών οφελών καθώς και θέσεων απασχολήσεως, που προβλέπεται στο άρθρο 2, σημείο 2, παράγραφος 1, PPC 2013, λόγω του ότι δεν ελήφθησαν υπόψη οι ισπανικές περιοχές των οποίων ο τοπικός πληθυσμός στηρίζεται σε μεγάλο βαθμό στην αλιεία.
            
         
               3.
            
            
               Τρίτος λόγος, ο οποίος αφορά παραβίαση της αρχής της απαγορεύσεως των διακρίσεων, καθόσον η επίμαχη ρύθμιση εφαρμόζει την αρχή της σχετικής σταθερότητας με διαφορετικό τρόπο σε πανομοιότυπες καταστάσεις.
            
         
               4.
            
            
               Τέταρτος λόγος, ο οποίος αφορά παραβίαση της αρχής της αλληλεγγύης που κατοχυρώνεται στο άρθρο 3 ΣΛΕΕ.
               Συναφώς, προβάλλεται ότι τόσο η κατανομή των εθνικών αλιευτικών ποσοστώσεων (βάσει της σχετικής σταθερότητας) κατά τον κανονισμό (ΕΕ) 2016/72, όσο και τα παρεπόμενα μέτρα για τον έλεγχο της αλιευτικής προσπάθειας δεν εφαρμόζονται κατά τον ίδιο τρόπο σε όλα τα κράτη μέλη.
            
         
               5.
            
            
               Πέμπτος λόγος, ο οποίος αφορά παραβίαση της αρχής της οικονομίας της ανοιχτής αγορά και του ελεύθερου ανταγωνισμού, καθώς και της αρχής της θεμελιώδους ελευθερίας της Ευρωπαϊκής Ένωσης για την κυκλοφορία κεφαλαίων.
               Συναφώς, προβάλλεται ότι ο κανονισμός (ΕΕ) 2016/72 δεν αναφέρει τη δυνατότητα ανταλλαγής των αλιευτικών ποσοστώσεων μέσω διαπραγματεύσιμων αλιευτικών δικαιωμάτων μεταξύ επιχειρήσεων ή οργανώσεων παραγωγών των κρατών μελών της Ευρωπαϊκής Ένωσης.